id id ms ms en ms ca ms la es ms ms ms it en id sl en ms id jv ms id id id ms nds id ms id id id ms id ms id id sv id ms ms fi id id es id ms en id id id id en ms id id en id id ms id id en id id en id ms ms id ms en en en en en en eu id ms id ms ms id id ceb id tr ms ms id ms ms ms en id id ms en ms id ms id id id id id id id id tr en id id
Meskipun Masih Dipertikai, 9 Negara Ini Sudah Pun Membenarkan Penggunaan Ganja Untuk Kegunaan Perubatan dan Tanaman di Rumah
Kebenaran penggunaan ganja atau marijuana masih jadi perdebatan bagi banyak negara termasuk Malaysia. Isu ini menjadi hangat semula apabila baru-baru ini berita melaporkan seorang bekas penyanyi nasyid, Yasin Sulaiman baru diserbu di kediamannya atas pemilikan pokok ganja serta didapati positif THC.
Yasin yang ditemui di Mahkamah Petaling Jaya juga sempat mengirim salam kepada YB Syed Saddiq dan memintanya agar segerakan kelulusan kanabis untuk perubatan di Parlimen.
Nama ahli parlimen Muar ini dipetik kerana beliau pernah mengusul kepada parlimen agar menilai kebaikan ganja jenis hemp dan marijuana untuk tujuan perubatan.
Selain dilihat mampu memberi manfaat berbanding rokok dan arak, ia juga dijangka dapat menjana ekonomi negara sehingga RM 60 bilion dalam tempoh empat tahun.
Menerusi Ordinan Dadah Merbahaya 1952, individu di Malaysia yang mempunyai lebih 200 gram marjuana boleh dikenakan hukuman mati atas kesalahan mengedar dadah, sementara mereka yang memiliki ganja seberat 50 gram ke bawah boleh dikenakan hukuman penjara sehingga 10 tahun.
Penggunaan Ganja Bukan Perkara Baru
Meskipun diharamkan, insiden pemilikan atau penggunaan ganja di kalangan masyarakat negara kita bukanlah perkara baru.
Kes Dr Ganja yang menggemparkan warganet beberapa tahun lalu cukup mengejutkan rakyat Malaysia. Pati kanabis yang dihasilkan oleh Dr Ganja atau Muhammad Lukman didakwa berjaya memberi manfaat kepada lebih 800 pesakit.
Jika digunakan dengan betul, sebenarnya ganja boleh menjadi penawar bagi beberapa penyakit seperti gangguan saraf, autism, parkinson dan kanser.
Perkara ini turut dipersetujui oleh kebanyakan pengkaji perubatan dari seluruh dunia. Ubatan berasaskan ganja turut dijual di farmasi dengan preskripsi bagi beberapa negara seperti Amerika Syarikat, Jerman dan New Zealand.
9 Negara Yang Membenarkan Penggunaan Ganja
Sebenarnya terdapat banyak lagi negara yang sudah melazimkan penggunaan ganja untuk tujuan perubatan serta rekreasi.
Memetik New York Times, Kanada difahamkan sudah mula membenarkan penggunaan ganja untuk tujuan perubatan sejak tahun 2001.
Dilaporkan 330,000 warga Kanada termasuk pesakit kanser sudah terdaftar untuk mendapatkan rawatan daripada ubatan ganja yang berlesen.
Bagi penggunaan ganja untuk tujuan rekreasi, Kanada telah membenarkannya sejak tahun 2018. Kebenaran ini diberikan bagi mengatasi jurang sistem keadilan bagi pelaku ganja sebelumnya yang dilihat menekan kaum minoriti dan berkulit hitam.
Berdasarkan laporan CNN, pengambilan ganja untuk tujuan perubatan bukanlah suatu jenayah di kalangan rakyat Itali.  Namun, aktiviti pengedaran dan pemilikan ganja dalam jumlah yang banyak adalah satu kesalah. Undang-undang negara Itali menetapkan hukuman penjara sepuluh tahun bagi individu yang didapati mengedar ganja.
Memetik Reuters, Itali kini sedang bercadang untuk mengadakan referendum untuk membenarkan penanaman serta pengedaran ganja.
Pada tahun 2020 Argentina membenarkan rakyatnya untuk menanam ganja di rumah untuk tujuan kesihatan. Dalam peraturan tersebut, Argentina juga mengizinkan industri farmasi untuk menjual minyak, krim dan produk lain yang berasaskan ganja kepada masyarakat tempatan.
Pemerintah Argentina juga dilaporkan telah memerintahkan sistem insurans awam dan swasta di negara itu untuk menanggung kos perubatan bagi ubat berasaskan ganja kepada pesakit.
Australia muncul sebagai negara yang membenarkan penggunaan ganja sejak tahun 2016 untuk tujuan perubatan. Warga Australia bebas untuk mendapatkan rawatan melalui ganja melalui preskripsi doktor.
Ibu negara Australia, Canberra merupakan wilayah pertama di negara tersebut yang membenarkan penggunaan ganja untuk rekreasi dan penanaman pada tahun 2019.
Warga Canberra yang berusia 18 tahun ke atas diizinkan untuk memiliki 50 gram ganja kering seorang. Tidak hanya itu, mereka juga dibenarkan untuk menanam dua tanaman ganja seorang, atau empat pokok dalam satu rumah.
Walau bagaimanapun, pemilikan serta pengedaran ganja secara besar-besaran masih salah di sisi undang-undang Australia.
Pada Mac 2021, anggota parlimen Mexico bersepakat untuk menyetujui undang-undang yang membenarkan penggunaan ganja untuk rekreasi. Memetik laporan The New York Times,negara ini juga merupakan pengeluar ganja terbesar di dunia mengalahkan Amerika Syarikat.
Warga Mexico yang ingin mendapatkan ganja secara sah, mereka perlu mendapatkan keizinan ke pihak kesihatan negara.
Selepas mendapat keizinan, rakyat yang berusia 18 tahun ke atas dibenarkan untuk memiliki 28 gram ganja dalam satu-satu masa.
Uruguay dilaporkansebagai negara yang membenarkan penggunaan ganja sejak tahun 2013. Meskipun begitu, undang-undang pengedaran ganja di negara tersebut adalah sangat ketat.
Hanya syarikat farmasi yang dibenarkan untuk kendalikan serta menjual ganja. Tidak hanya itu, pengguna juga perlu mendaftarkan pembelian ganja kepada pemerintah. Mereka juga hanya boleh memiliki ganja seberat 10 gram sahaja dalam seminggu.
Pada tahun 2018, Afrika Selatan muncul sebagai negara yang membenarkan penggunaan ganja untuk tujuan peribadi.
Namun, undang-undang ini masih menjadi pertikaian di kalangan beberapa jabatan dalam kerajaan negara tersebut seperti Kementerian Kesihatan dan Badan Kehakiman Negara.
Secara teknikalnya, ganja merupakan dadah haram di negara Belanda namun pemilikannya di bawah 5 gram masih dianggap sah.
Negara tersebut juga dilihat biasa menjual ganja di kedai kopi. Walau begitu, Amnsterdam kini sedang merancang untuk melarang pelancong untuk membeli ganja di kedai kopi.
Pemerintah Federal Jerman menghalalkan penggunaan ganja untuk tujuan perubatan pada tahun 2017. The Forbes juga melaporkan lebih dari 1 juta pesakit di Jerman bakal mendapatkan akses perubatan berasaskan ganja menjelang tahun 2024.
Pemilikan, pengedaran serta penggunaan ganja di Malaysia merupakan kesalahan berat yang sudah termaktub dalam undang-undang negara sejak sebelum merdeka lagi.
Ketika kes Dr Ganja menjadi hangat di negara, Menteri Kesihatan ketika itu, Dr Dzulkefly Ahmad berkata mesyuarat jemaah menteri ada membincangkan kes ini namun tiada keputusan yang dibuat berhubung perkara tersebut.
Usul yang pernah dibentangkan oleh YB Syed Saddiq sebelum ini masih tiada perkembangannya. Hakikatnya, bukan mudah untuk mengubah persepsi masyarakat yang melihat ganja sebagai bahan terlarang dan boleh merosakkan.
Namun, kita tidak boleh nafikan manfaat yang mampu ganja berikan pada kesihatan. Mungkin sudah tiba masanya untuk negara kita mengkaji industri ini bagi menyaingi 40 negara yang telah memberi kelulusan kepada industri ganja termasuk Thailand.
Download Premium WordPress Themes Free
Download WordPress Themes Free
Download Best WordPress Themes Free Download
Premium WordPress Themes Download
10 Idea Unik Dan Comel Tempat Gantung Kunci
Info Jenayah Umum Viral
Hati-Hati Dengan Scammer Di Al-Haramain
Piala Malaysia : Juara Milik JDT
Tinggalkan Balasan Batal balasan
Alamat e-mel anda tidak akan disiarkan. Medan diperlukan ditanda dengan *
Peguam Negara Enggan Ulas Kedudukan Beliau Sekarang Ini
Apa Yang Perlu Kau Buat Sebelum Melangkah Pergi Meninggalkan Menara Gading
Tragedi Rayan Berulang, Haidar Terjatuh Perigi di Afghanistan dan Kini Dilaporkan Keletihan dan Tertidur
4 Pengumuman Istimewa BN Kepada Rakyat Yang Menerima BR1M
Apa itu Cukai Perkhidmatan (SST)?
Terkini @ Daily Rakyat
Menjelang Pilihan Raya Umum – Tun Dr Mahathir Kongsi 32 Fakta
Teknik Paling Mudah Cuci Kain Buruk, Tak Perlu Rendam Lama-Lama
“Tak Sanggup Berkongsi Dosa..” Tukang Jahit Tak Ambil Upah Jahit Seluar Ketat Perempuan Dipuji Ramai
“Santai Betul Dia Curi..” Pencuri Selamba Lompat Pagar, Bawa Lari Tong Gas
“Urgent Kot..” Pemandu Subaru Forester Memotong & Memandu Secara Merbahaya Menimbulkan Kemarahan Orang Ramai
Nampak Budak Perempuan Seorang Diri Di Tepi Jalan, Pasangan Suami Isteri Ini Nekad Selamatkan
“Kita Tak Tahu Apa Masalah Dia..” Lagi Kes Wanita Ingin Terjun Jambatan Di Kelantan
Malaysia Bakal Dilanda Banjir Besar? Ini Tips Persediaan Menghadapi Banjir, Pastikan..
“Bukan Menakutkan Tapi Berjagalah..” Empangan Tasik Kenyir Bakal Pecah?
“Alahai Manjanya..” Hampir Satu Jam Lori Hon, Akhirnya Kereta Diangkat Forkflit
“Ramai Yang Lalu Tapi Tak Tumpangkan..” Jalan Seorang Diri Di Tengah Panas, Pakcik Ini Rupa-Rupanya..
Nak Tukar Kad Bank CIMB Atas Talian? Ini Caranya Yang Mudah & Cepat
Kami Bawakan Anda Sinergi Pemberitaan Rakyat. Adakah Kalian Bersama Kami?...
Kemaskini menerusi e-mel. Jika kalian meminati fahaman journalism Daily Rakyat, isikan form di bawah. Kami akan pastikan pemikiran anda dicerna dengan baik, seiring dengan isu rakyat semasa yang melanda Malaysia.
© 2022 Hakcipta terpelihara, melain dinyatakan sumbernya.
Daily Rakyat - Mencerna Pemikiran Masyarakat.